Polisiebeampte skiet twee, self | Maroela Media
'n Polisiebeampte het sy vriendin en haar ma doodgeskiet voordat hy selfmoord gepleeg het, het die polisie in Gauteng Dinsdag gesê.
Maj. Mack Mngomezulu, woordvoerder van die polisie, het gesê die voorval het Maandag in Meadowlands plaasgevind. Volgens Mngomezulu het die konstabel ook 'n persoon geskiet wat by sy vriendin se huis 'n kamer gehuur het.
Die konstabel, sy vriendin en haar ma is op die toneel dood. Die huurder is na 'n nabygeleë hospitaal geneem vir verdere behandeling. Volgens Mngomezulu is die polisiebeampte se vuurwapen op die toneel gevind. "Die motief vir die moorde is nog nie bekend nie."
Die polisie ondersoek 'n saak van moord en poging tot moord en 'n geregtelike doodsondersoek is geopen.
Jaloesie … vermoede dat sy hom verneuk het … ai, polisielede weet darem maar nie hoe om konflik te hanteer nie, verstaan net om te gryp na hul vuurwapens, met die tragiese gevolge …
Janine N · 5 jare gelede
Jy veralgemeen darem maar lekker, nê!
Die polisie se vuurwapens moet weggeneem word. Hulle skiet te dikwels bloot net verkeerde en onskuldige mense. Ooglopend is hulle nie bevoeg nie.